A két sír
Ki sírja ez?
"Vándor, Rochefoucauldé."
Kié az a még porhanyóbb?
"Corday fekszik itt."

   Megyek s virágokat szedek,
Sírhalmotok behinteni,
Mert a hazáért holtatok.
"Ne szedj."

   Megyek s szomorfűzt ültetek,
Mely lengjen sírotok felett,
Mert a hazáért haltatok!
"Ne ültess ─

   "De majd ha sírni tudsz;
(Látjuk tekintetedben
Jó vándor, azt,
Hogy nem tudsz sírni még te)

   Jőj akkor sírjainkhoz vissza,
És sírj,
De vérkönyűket!
Mert hiában haltunk a hazáért"
Versek